

**Távoli számítógép elérése AnyDesk program segítségével**

**AnyDesk program beállítása azon a gépen (távoli gép), amit el akarunk érni távolról:**


1. Indítsuk el a Chrome böngészőt, a címsorába írjuk be a <https://anydesk.com/en> címet, majd nyomjunk Entert!




1. A megjelenő oldalon kattintsunk a zöld „Download for personal use” feliratú gombra!




1. Várjuk meg, amíg az AnyDesk.exe fájl letöltődik! A böngésző képernyő bal alsó sarkában találjuk a letöltött fájlt. Kattintsunk rá! Ezzel elindul a program.




1. A megnyíló képernyőn láthatunk egy számot. Ez lesz a távoli számítógép azonosítója. A csatlakozáshoz be kell állítani egy jelszót, amit „A munkaállomás jelszavának módosítása” linkre kattintva tudunk elvégezni. Kattintsunk rá! **Írjuk fel magunknak az azonosítót és a jelszót és vigyük magunkkal!**




1. A megjelenő ablakon a „Hozzáférés távollét alatt” részben jelöljük be a „Felügyelet nélküli hozzáférés engedélyezése” jelölőnégyzetet! Erre aktívvá válik „A munkaállomás jelszavának módosítása” gomb. Kattintsunk rá!



1. Állítsunk be egy jelszót. Kétszer kell ugyanazt a jelszót beírni, majd kattintsunk az „Alkalmaz” gombra!



1. Zárjuk be a „Beállítások” ablakot! Figyeljünk, hogy az **AnyDesk programot NE zárjuk be!** Az AnyDesk programnak bekapcsolva kell maradnia!




1. Tiltsuk le a számítógép alvó üzemmódját! Az alábbi linken elérhető videó szerinti lépésekben javasolt az alvó állapot funkciót letiltani:

<https://drive.google.com/open?id=1Wln-wi6Arl5br4cc9HMoKbHotjP9qavA>


Ezzel elvégeztük a távoli gép beállítását.

**AnyDesk program használata azon a gépen ahonnan el akarjuk érni az előbbi gépet:**


1. Indítsuk el a Chrome böngészőt, a címsorába írjuk be a <https://anydesk.com/en> címet, majd nyomjunk Entert!




1. A megjelenő oldalon kattintsunk a zöld „Download for personal use” feliratú gombra!




1. Várjuk meg, amíg az AnyDesk.exe fájl letöltődik! A böngésző képernyő bal alsó sarkában találjuk a letöltött fájlt. Kattintsunk rá! Ezzel elindul a program.




1. A távoli géphez csatlakozáshoz szükség lesz a távoli gépen indított AnyDesk programon kiírt azonosítóra és a beállított jelszóra, amit korábban felírtunk magunknak. A „Másik munkaállomás” ablakba írjuk be a távoli gép azonosítóját, majd kattintsunk a „Csatlakozás” gombra!



1. Várjuk meg, amíg a kapcsolt kiépítése megtörténik!
2. A „Jelszóra van szükség” ablakba írjuk be a távoli gépnél beállított AnyDesk jelszót, majd kattintsunk az „OK” gombra!



1. A megjelenő ablakban már a távoli gép képernyőjét látjuk, a távoli gépen dolgozunk. Alul két „Tálca” látható. A felső a távoli gép tálcája.



1. A munka végeztével a kapcsolat megszakításához zárjuk be az AnyDesk programot!